**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΠΡΕΒΕΖΑΣ**

**ΔΗΜΟΣ ΠΡΕΒΕΖΑΣ**

--------------

**ΑΥΤΟΤΕΛΕΣ ΓΡΑΦΕΙΟ ΥΠΟΣΤΗΡΙΞΗΣ ΑΙΡΕΤΩΝ ΟΡΓΑΝΩΝ**

**ΓΡΑΜΜΑΤΕΙΑ ΔΗΜΟΤΙΚΟΥ ΣΥΜΒΟΥΛΙΟΥ**

***Α Π Ο Σ Π Α Σ Μ Α***

### **Από το πρακτικό 15/2009 συνεδρίασης ΔΗΜΟΤΙΚΟΥ ΣΥΜΒΟΥΛΙΟΥ**

Σήμερα την **03-8-2009,** ημέρα **Δευτέρα**  και ώρα **19.30 μ.μ.**, το Δημοτικό Συμβούλιο συνήλθε σε δημόσια συνεδρίαση στο Δημοτικό Κατάστημα, ύστερα από την αριθ. πρωτ. 10699/30-7-2009 πρόσκληση του Προέδρου Δ.Σ. κ. Σπύρου Βελέντζα, η οποία δημοσιεύτηκε στον ειδικό χώρο ανακοινώσεων του Δήμου και επιδόθηκε με αποδεικτικό στους δημοτικούς συμβούλους και στους Προέδρους των Τοπικών Συμβουλίων των Δ.Δ. του Δήμου Πρέβεζας (άρθρο 95 παρ. 4 και 7 του Ν. 3463/2006),για τη συζήτηση και λήψη αποφάσεων στα θέματα της Ημερήσιας Διάταξης.

Ο Δήμαρχος κ. Ηλίας-Μιλτιάδης Κλάπας είναι παρών.

***ΘΕΜΑ: «Τροποποίηση της αρ. 255/2001 απόφασης Δημοτικού Συμβουλίου, ως προς τον Κανονισμό Καθαριότητας του Δήμου Πρέβεζας».***

Κατά την έναρξη της συνεδρίασης ο Πρόεδρος διαπίστωσε ότι σε σύνολο 21 δημοτικών συμβούλων ήταν:

**Π Α Ρ Ο Ν Τ Ε Σ**

1. Βελέντζας Σπύρος 13. Αμάραντος Σταύρος
2. Νέλλης Αναστάσιος 14. Αυδίκος Δημήτριος
3. Τζούλης Χαράλαμπος 15. Σολδάτος Ιωάννης
4. Φωκάς Σπύρος 16. Ανατολιωτάκης Νικόλαος
5. Χατζόπουλος Απόστολος 17. Φαρμάκης Κωνσταντίνος
6. Σιόρεντας Βασίλειος
7. Τριβλής Δημήτριος **ΑΠΟΝΤΕΣ**
8. Χόρτης Γρηγόρης 1. Καραμανίδης Απόστολος
9. Σολδάτος Γεράσιμος 2. Νίτσας Γεώργιος
10. Κωνής Δημήτριος 3. Σαραμπασίνας Παύλος
11. Λαχανά Σοφία 4. Λαϊνάς Χρήστος
12. Παπαδημητρίου Ειρήνη

Κατά την διάρκεια της συνεδρίασης και πριν την συζήτηση του παρόντος θέματος είχε προσέλθει ο κ. Λαϊνάς και είχαν αποχωρήσει οι κ. κ. Αυδίκος και Ανατολιωτάκης.

Στην συνεδρίαση παρευρέθηκε και η κα Άννα-Μαρία Σαρδελή , υπάλληλος του Δήμου , για την τήρηση των πρακτικών.

**Αριθ. Θέματος : 15ο**

**Αριθ. Απόφασης : 287/2009**

Ο Πρόεδρος έθεσε υπόψη των μελών του Δ.Σ. την εισήγηση του Τμήματος Περιβάλλοντος (αρμόδια κα Τσαγκάδα), που έχει ως εξής:

***«Με την παρούσα απόφαση καλείται το Δ.Σ. να εγκρίνει τροποποίηση του Κανονισμού Καθαριότητας του Δήμου Πρέβεζας (Α.Δ.Σ. 255/2001) όσον αφορά το άρθρο 2 παρ. Η2 και συγκεκριμένα τις διαστάσεις των προσωρινών και κινητών πλαισίων που αναφέρονται σ’ αυτό καθώς και των χώρων που επιτρέπεται η τοποθέτησή τους.***

***Έτσι το άρθρο 2 παρ. Η2 διαμορφώνεται πλέον ως εξής:***

***<Επιτρέπεται εντός των ορίων του Δήμου Πρέβεζας σε ειδικά πλαίσια σταθερά που έχουν κατασκευαστεί από το Δήμο Πρέβεζας ή σε προσωρινά και κινητά με ευθύνη των διαφόρων φορέων να επικολλούνται έντυπα ή χειρόγραφα κάθε μορφής, να αναρτώνται , αναγράφονται ή προβάλλονται διαφημίσεις συνθήματα, ονόματα σύμβολα παραστάσεις ή προσκλήσεις και γενικά να προβάλλονται με κάθε τρόπο ιδέες πρόσωπα ή πράγματα.***

***Οι διαστάσεις των κινητών και προσωρινών πλαισίων είναι 1,5 μ Χ 0,80 μ ενώ οι χώροι που επιτρέπεται η τοποθέτησή τους , είναι οι παρακάτω:***

1. ***Είσοδος πόλης στην περιοχή του Φόρου.***
2. ***Λ. Ειρήνης και πλακόστρωτο τμήμα της οδού Πολυτεχνείου***
3. ***Νησίδα Λ. Ειρήνης και Μπιζανίου***
4. ***Νησίδα Λ. Ειρήνης και Κ.Καρυωτάκη***
5. ***Λ. Ειρήνης και Γρ. Λαμπράκη***
6. ***Καρυωτάκη και Ελ. Βενιζέλου***
7. ***Πλατεία Ανδρούτσου και Παναγή Τσαλδάρη***
8. ***Σπηλιάδου και Αλεξανδρουπόλεως***
9. ***Είσοδος πόλης στην περιοχή του γηπέδου***
10. ***Λασκαράτου και Κ. Τζαβέλα***
11. ***Πολυτεχνείου και Ζαλόγγου***
12. ***Πολυτεχνείου και Λ. Ειρήνης (Κηποθέατρο)***
13. ***Πλατεία Παντοκράτορα , Αγίου Θωμά, Νεοχωρίου, Μύτικα, Νικόπολης, Μιχαλιτσίου και Φλαμπούρων.***

***Για την τοποθέτηση στους παραπάνω χώρους αυτών των πλαισίων απαιτείται άδεια από το Τμήμα Περιβάλλοντος του Δήμου ,που εκδίδεται για συγκεκριμένο χρονικό διάστημα. Με το πέρας του χρονικού διαστήματος για το οποίο ισχύει η άδεια, τα πλαίσια απομακρύνονται από τις παραπάνω περιοχές με ευθύνη των φορέων που τα τοποθέτησαν>».***

Στην συνέχεια ο Πρόεδρος κάλεσε τα μέλη του Δ.Σ. να αποφασίσουν σχετικά.

…………………………………………………………………………………………………..

Αφού έγινε διαλογική συζήτηση και το δημοτικό συμβούλιο έλαβε υπόψη του την εισήγηση της υπηρεσίας , τον Κανονισμό Καθαριότητας του Δήμου καθώς και τις διατάξεις του άρθρου 75 του Ν. 3463/2006.

**ΑΠΟΦΑΣΙΖΕΙ ΟΜΟΦΩΝΑ**

Τροποποιεί και συμπληρώνει την αρ. 255/2001 απόφαση δημοτικού συμβουλίου ,που αφορά τον Κανονισμό Καθαριότητας του Δήμου Πρέβεζας , ως προς το άρθρο 2 , παρ. Η2 ,η οποία θα ισχύει πλέον ως εξής:

**ΑΡΘΡΟ 2Ο**

**ΚΑΘΑΡΙΟΤΗΤΑ**

**Η. Μέτρα για τη διευκόλυνση της διακίνησης ιδεών, τον τρόπο διενέργειας της εμπορικής διαφήμισης, αθλητικών εκδηλώσεων, θεαμάτων κ.λ.π.**

**Η2.** Επιτρέπεται εντός των ορίων του Δήμου Πρέβεζας σε ειδικά πλαίσια σταθερά που έχουν κατασκευαστεί από το Δήμο Πρέβεζας ή σε προσωρινά και κινητά με ευθύνη των διαφόρων φορέων να επικολλούνται έντυπα ή χειρόγραφα κάθε μορφής, να αναρτώνται , αναγράφονται ή προβάλλονται διαφημίσεις συνθήματα, ονόματα σύμβολα παραστάσεις ή προσκλήσεις και γενικά να προβάλλονται με κάθε τρόπο ιδέες πρόσωπα ή πράγματα.

Οι διαστάσεις των κινητών και προσωρινών πλαισίων είναι 1,5 μ Χ 0,80 μ, ενώ οι χώροι που επιτρέπεται η τοποθέτησή τους , είναι οι παρακάτω:

1. Είσοδος πόλης στην περιοχή του Φόρου.
2. Λ. Ειρήνης και πλακόστρωτο τμήμα της οδού Πολυτεχνείου
3. Νησίδα Λ. Ειρήνης και Μπιζανίου
4. Νησίδα Λ. Ειρήνης και Κ. Καρυωτάκη
5. Λ. Ειρήνης και Γρ. Λαμπράκη
6. Καρυωτάκη και Ελ. Βενιζέλου
7. Πλατεία Ανδρούτσου και Παναγή Τσαλδάρη
8. Σπηλιάδου και Αλεξανδρουπόλεως
9. Είσοδος πόλης στην περιοχή του γηπέδου
10. Λασκαράτου και Κ. Τζαβέλα
11. Πολυτεχνείου και Ζαλόγγου
12. Πολυτεχνείου και Λ. Ειρήνης (Κηποθέατρο)
13. Πλατεία Παντοκράτορα , Αγίου Θωμά, Νεοχωρίου, Μύτικα, Νικόπολης, Μιχαλιτσίου και Φλαμπούρων.

Για την τοποθέτηση στους παραπάνω χώρους αυτών των πλαισίων απαιτείται άδεια από το Τμήμα Περιβάλλοντος του Δήμου ,που εκδίδεται για συγκεκριμένο χρονικό διάστημα. Με το πέρας του χρονικού διαστήματος για το οποίο ισχύει η άδεια, τα πλαίσια απομακρύνονται από τις παραπάνω περιοχές με ευθύνη των φορέων που τα τοποθέτησαν.

Κατά τα λοιπά ισχύει ως έχει, η αρ. 255/2001 απόφαση Δημοτικού Συμβουλίου , περί του Κανονισμού Καθαριότητας του Δήμου Πρέβεζας.

Αφού συντάχθηκε και αναγνώσθηκε το πρακτικό αυτό , υπογράφεται:

**Ο ΠΡΟΕΔΡΟΣ Δ.Σ.**

**ΣΠΥΡΟΣ ΒΕΛΕΝΤΖΑΣ**